ยอดติดเชื้อ “โควิด” วันนี้ 2,940 คน ดันป่วยสะสมแตะ 2.2 ล้านราย ดับ 30
“ศบค.” พบผู้ติดเชื้อโควิดใหม่ 2,940 ราย แบ่งเป็นผู้ติดเชื้อใหม่ 2,887 ราย และจากเรือนจำ 53 ราย ทั้งนี้ทำให้มีผู้ป่วยสะสมตั้งแต่เกิดการระบาดในประเทศ อยู่ที่ 2.20 ล้านราย เสียชีวิต 30 ราย
23 ธ.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (23 ธ.ค. 64) พบผู้ติดเชื้อรายใหม่รวม 2,940 ราย แบ่งเป็นผู้ติดเชื้อใหม่ 2,887 ราย และจากเรือนจำ 53 ราย มีผู้เสียชีวิต 30 ราย และรักษาหายกลับบ้านแล้ว 2,798 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 2,173,138 ราย (ตั้งแต่ 1 เมษายน) กำลังรักษา 38,314 ราย หายป่วยสะสมจำนวน 2,114,760 ราย (ตั้งแต่ 1 เมษายน)
อย่างไรก็ตาม ตั้งแต่เกิดการระบาดของไวรัสโควิด-19 ทำให้มียอดป่วยสะสมในประเทศไทย อยู่ที่ 2,202,001 รายแล้ว
